Sekvojovec

Sekvojovec (lat. Sequoiadendron) je rod ihličnatých stromov z čeľade cyprusovité (resp. staršie z čeľade tisovcovité); v minulosti sa obsah tohto rodu považoval za súčasť rodu sekvoja (Sequoia). Jediným druhom  rodu sekvojovec je sekvojovec mamutíhttp://ibot.sav.sk/checklist/ (staršie alebo nepresne: sekvoja obrovskásekvoja. In: Slovník slovenského jazyka (Peciar)wellingtonia. In: Slovník cudzích slov (akademický); staršie alebo nepresne: sekvoja mamutiaNomenklatúra československej kveteny I. In: Slovenské odborné názvoslovie, č. 2, 1953, S. 40sekvoja. In: Slovník cudzích slov (akademický); ľudovo: mamutí strom, wellingtonia; lat. Sequoiadendron giganteum, staršie Sequoia gigantea). 

Charakteristika 
Korunu má široko kužeľovitú, kôru škoricovo hnedej farby, mäkkú, zvislo ryhovanú (až  hrubú), ihlice má sivozelené až modrastozelené. Drevo má ľahké, červenej farby, mimoriadne tvrdé a nehorľavé. Sekvojovec rodí šišky asi po 12 rokoch svojho života. Šišky sekvojovca sú vzhľadom na veľkosť stromu pomerne malé (4 až ), semeno váži len 4,7 mg. Klíčivosť semien je malá vyklíči len asi jedno z miliardy, ostatným semenám bráni vo vyklíčení hrubý koberec z opadaného ihličia. Výšku dosahuje okolo  a vek až 4 000 rokov a patrí medzi najstaršie dreviny na Zemi. Sekvojovec rastie na dne dolín, roklín a v zmiešaných porastoch s borovicou, cédrovcom, jedľou a inými druhmi. 

 Rozšírenie 
V Amerike pôvodne rastie na západných svahoch Sierry Nevady v západných USA, od 900 do 2700 metrov nad morom. Od druhej polovice 20. storočia rastie aj na niekoľkých miestach v južnej Kalifornii. 

Do Európy bol dovezený v rokoch 1853 – 1855 a bol hojne vysádzaný v zámockých parkoch ako okrasná drevina. Na Slovensku je známych niekoľko jedincov sekvojovca mamutieho aj ako chránených stromov. Niekoľko sekvojovcov sa nachádza aj v Arboréte Mlyňany, no tiež v botanickej záhrade v Banskej Štiavnici, v parku obce Cífer alebo pri kostole v Novej Lehote pri Handlovej.

 Galéria 

 Pozri aj 
 Strom generála Shermana

 Externé odkazy 
 Chránený sekvojovec mamutí v Slanci 
 Chránený sekvojovec mamutí vo Voznici 

 Iné projekty 

 Zdroje 



Kategória:Cyprusovité
Kategória:Tisovcovité
Kategória:Ihličnaté stromy
Kategória:Monotypické rody rastlín